
DJEČJI VRTIĆ „MEDENJAK“ KOPRIVNICA
ULICA DR. ALBERTA HEINRICHA 26
48 000 KOPRIVNICA

Koprivnica, 14.7.2026.

OBRAZLOŽENJE SKRAĆENOG ROKA TRAJANJA SAVJETOVANJA SA ZAINTERESIRANOM JAVNOŠĆU

Na temelju članka 11. stavka 3. Zakona o pravu na pristup informacijama („Narodne novine“, broj 25/13, 85/15 i 69/22), Dječji vrtić „Medenjak“ Koprivnica provodi savjetovanje sa zainteresiranom javnošću o Nacrtu Pravilnika o provedbi postupaka jednostavne nabave u skraćenom trajanju od 15 dana, od 14. srpnja 2026. do 29. srpnja 2026. godine.
Razlog za određivanje kraćeg roka savjetovanja je potreba pravovremenog usklađivanja Pravilnika s Izmjenama i dopunama Zakona o javnoj nabavi („Narodne novine“, broj 48/26), čije odredbe stupaju na snagu 1. rujna 2026. godine. Navedenim izmjenama mijenjaju se financijski pragovi za provedbu jednostavne nabave za robu, usluge i radove, što zahtijeva prilagodbu internih akata.
Nacrt novog Pravilnika odnosi se prvenstveno na usklađivanje postojećih odredbi s novim zakonskim pragovima, bez uvođenja sadržajnih promjena koje bi značajnije utjecale na prava i obveze zainteresirane javnosti. Slijedom navedenog, procjenjuje se da je rok od 15 dana primjeren za upoznavanje javnosti s predloženim izmjenama te dostavu eventualnih prijedloga i mišljenja.

RAVNATELJICA:
Ivana Antolić

